Képviselõt vagy rendõrt fizethetett le Kulcsár
Parlamenti képviselõt vagy pedig egy magas rangú rendõrt fizethetett le Kulcsár Attila. Ezt támasztja alá, hogy a vesztegetéssel is gyanúsított bróker ügyében a nyomozást a Központi Ügyészségi Nyomozó Hivatal vette át. Azt egyelõre nem árulták el, hogy kit fizetett le Kulcsár.
"Az ügyészségi nyomozók vesztegetéssel gyanúsították meg Kulcsár Attilát, a K&H Equities egykori brókerét" - jelentette ki az [origo]-nak a Fõvárosi Fõügyészség szóvivõje. Dobos Gabriella azonban nyomozati érdekekre hivatkozva nem árult el részleteket, így azt sem kommentálta, hogy a megvesztegetés miatt indult-e eljárás új gyanúsított ellen.

Az ügy érdekessége, hogy a nyomozást a Központi Ügyészségi Nyomozó Hivatal vonta magához. Ez pedig azt jelenti, hogy a gyanúsított mentelmi joggal rendelkezõ parlamenti képviselõ, politikus vagy magasabb beosztású vezetõ, például fõrendõr.

A Kék fény információi szerint Kulcsár Attila tízmillió forinttal vesztegethetett meg egy hivatalos személyt. A Népszabadság szerint viszont két személyt fizetethetett le a bróker: az egyik személy mentelmi joga miatt, a másik hivatásos szolgálati viszonya miatt tartozik a központi nyomozó hivatal nyomozati jogkörébe. A Magyar Nemzet viszont úgy tudja, hogy a pénzt egy kormánypárti politikus kapta a 2002-es országgyûlési képviselõ-választás után. A politikusi szálat erõsíti, hogy Zámbó Gyula, a milliárdos sikkasztással gyanúsított bróker védõje az [origo] figyelmét felhívta arra, hogy a nyomozó hivatal hatáskörébe parlamenti képviselõk is beletartoznak.

Lapinformációk szerint a nyomozóknak Kulcsár önmagára nézve terhelõ nyilatkozatán kívül más bizonyíték is rendelkezésükre áll.
rendõr vesztegetés Kulcsár Attila bróker Központi Ügyészségi Nyomozó Hivatal